**Ministru kabineta noteikumu projektu “Grozījumi Ministru kabineta 2016.gada 5.janvāra noteikumos Nr.20 “Kārtība, kādā finanšu iestāde izpilda finanšu kontu pienācīgas pārbaudes procedūras un sniedz Valsts ieņēmumu dienestam informāciju par finanšu kontiem” un “Grozījumi Ministru kabineta 2020.gada 14.aprīļa noteikumos Nr.210 “Noteikumi par automātisko informācijas apmaiņu par ziņojamām pārrobežu shēmām””, ar kuriem, ņemot vērā Covid-19 izplatību, paredzēts pagarināt termiņus, kas saistīti ar informācijas par finanšu kontiem un ziņojamām pārrobežu shēmām sniegšanu Valsts ieņēmumu dienestam, tās automātiskai apmaiņai ar citu valstu kompetentām iestādēm
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Apvienotā anotācija sagatavota diviem Ministru kabineta noteikumu projektiem, kas saistīti ar starptautisko automātisko informācijas apmaiņu. Minētie noteikumu projekti paredz:1. pagarināt par 3 mēnešiem termiņus, kas saistīti ar automātisko informācijas apmaiņu par finanšu kontiem (CRS);
2. pagarināt par 6 mēnešiem termiņus, kas saistīti ar automātisko informācijas apmaiņu par ziņojamām pārrobežu shēmām.
 |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Padomes 2020.gada 24.jūnija Direktīva (ES) 2020/876, ar ko groza Direktīvu 2011/16/ES, lai risinātu steidzamo nepieciešamību Covid-19 pandēmijas dēļ atlikt konkrētus termiņus informācijas iesniegšanai un apmaiņai nodokļu jomā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Starptautiskā automātiskā informācijas apmaiņa starp nodokļu administrācijām ir svarīgs instruments cīņai pret izvairīšanos no nodokļu nomaksas un nodokļu apiešanu. Lai nodrošinātu automātisko informācijas apmaiņu, noteiktajos gadījumos nodokļu maksātājiem ir uzlikts pienākums sniegt Valsts ieņēmumu dienestam noteiktas ziņas normatīvajos aktos noteiktajos termiņos, lai Valsts ieņēmumu dienests tās varētu nosūtīt citu valstu kompetentām iestādēm, vienlaicīgi saņemot no tām ziņas, kuras tām snieguši šo valstu nodokļu maksātāji.Ņemot vērā minēto, lai nodrošinātu starptautisko automātisko informācijas apmaiņu, nodokļu maksātājiem ir pienākums sniegt Valsts ieņēmumu dienestam ziņas saskaņā ar Ministru kabineta 2016.gada 5.janvāra noteikumiem Nr.20 “Kārtība, kādā finanšu iestāde izpilda finanšu kontu pienācīgas pārbaudes procedūras un sniedz Valsts ieņēmumu dienestam informāciju par finanšu kontiem” (turpmāk – CRS noteikumi) un Ministru kabineta 2020.gada 14.aprīļa noteikumiem Nr.210 “Noteikumi par automātisko informācijas apmaiņu par ziņojamām pārrobežu shēmām” (turpmāk – DAC6 noteikumi) (abi kopā turpmāk arī – Noteikumu projekti).Lai sniegtu CRS noteikumos un DAC6 noteikumos paredzēto informāciju, nodokļu maksātājiem ir jāveic noteikti pasākumi, lai šo informāciju sagatavotu sniegšanai. Savukārt DAC6 noteikumu gadījumā, ņemot vērā, ka regulējums ir jauns (iekļauts normatīvajā regulējumā pēdējo mēnešu laikā) un informācijas apmaiņa atbilstoši tam līdz šim vēl nav tikusi veikta, nodokļu maksātājiem nepieciešams ieguldīt daudz resursu nepieciešamo procedūru ieviešanai, kā arī nodokļu maksātājiem neskaidro jautājumu noskaidrošanai.Taču, ņemot vērā Covid-19 izplatību, un ar to saistītos noteiktos ierobežojumus, tajā skaitā nepieciešamību nodokļu maksātājiem strādāt attālināti, pienākumu, kas izriet no CRS noteikumiem un DAC6 noteikumiem, savlaicīga izpilde ir kļuvusi daudz sarežģītāka. Turklāt daudziem nodokļu maksātājiem šobrīd nepieciešams koncentrēt savus resursus Covid-19 seku mazināšanai.Automātiskās informācijas apmaiņas veikšana prasa resursus arī Valsts ieņēmumu dienestam, it īpaši saistībā ar DAC6 noteikumu darbības nodrošināšanu, tajā skaitā, veicot Valsts ieņēmumu dienesta darbinieku apmācību un skaidrojot nodokļu maksātājiem DAC6 noteikumu normas. Turklāt Valsts ieņēmumu dienests šobrīd ir koncentrējis resursus Covid-19 seku mazināšanai, tajā skaitā, saistībā ar atbalsta pasākumiem nodokļu maksātājiem, kuri šobrīd nonākuši īslaicīgās finansiālās grūtībās.Ievērojot minēto, pagarinot termiņus, kas noteikti CRS noteikumos un DAC6 noteikumos, tiktu ļauts ietaupīt nodokļu maksātājiem un Valsts ieņēmumu dienestam resursus, kas bija paredzēti CRS noteikumos un DAC6 noteikumos noteikto pienākumu savlaicīgai izpildei, un koncentrēt tos Covid-19 radīto seku mazināšanai.Ņemot vērā iepriekš minēto, kā arī to, ka termiņu pagarinājums labāk sasniegs savu mērķi, ja to vienādā veidā ieviesīs vairākas Eiropas Savienības dalībvalstis, Eiropas Savienības Padome 2020.gada 24.jūnijā pieņēma Direktīvu (ES) 2020/876, ar ko groza Direktīvu 2011/16/ES, lai risinātu steidzamo nepieciešamību Covid-19 pandēmijas dēļ atlikt konkrētus termiņus informācijas iesniegšanai un apmaiņai nodokļu jomā (turpmāk arī – DACOVID), kas paredz dalībvalstīm tiesības pagarināt termiņus, kas saistīti ar automātisko informācijas apmaiņu par finanšu kontiem un ziņojamām pārrobežu shēmām. Ņemot vērā, ka Covid-19 skāra visas Eiropas Savienības dalībvalstis, ir sagaidāms, ka DACOVID paredzēto iespēju pagarināt ar starptautisko administratīvo sadarbību saistītos termiņus izmantos liela daļa Eiropas Savienības dalībvalstu, līdz ar ko termiņu pagarinājums būs koordinēts un sasniegs savu mērķi.Pamatojoties uz visu iepriekšminēto, lai, ieviešot DACOVID, pagarinātu ar starptautisko administratīvo sadarbību saistītos termiņus, tika izstrādāti grozījumi CRS noteikumos un DAC6 noteikumos.Grozījumi CRS noteikumos paredz attiecībā uz 2019.gadu par trim mēnešiem pagarināt termiņu:* kurā finanšu iestādēm jāsniedz ziņojumi par finanšu kontiem Valsts ieņēmumu dienestam;
* kurā finanšu iestādes sniedz nulles ziņojumu, ja tām nav ziņu, kuras sniegt Valsts ieņēmumu dienestam;
* kādā Valsts ieņēmumu dienests nosūtīs informāciju citu valstu kompetentām iestādēm;
* kādā finanšu iestādes informē Valsts ieņēmumu dienestu par šķēršļiem sniegt informāciju;
* kādā Valsts ieņēmumu dienests informē citu valstu kompetentās iestādes par šķēršļiem apmainīties ar informāciju.

Grozījumi DAC6 noteikumos paredz:* par sešiem mēnešiem pagarināt:
	+ termiņu ziņojumu sniegšanai par tām ziņojamām pārrobežu shēmām, kuras darītas pieejamas īstenošanai, ir gatavas īstenošanai, vai ir uzsākts to īstenošanas pirmais posms laika periodā no 2018. gada 25. jūnija līdz 2020. gada 30. jūnijam;
	+ termiņu, ar kuru sāk rēķināt 30 dienu ziņošanas periodu tām ziņojamām pārrobežu shēmām, kuras darītas pieejamas īstenošanai, ir gatavas īstenošanai, vai ir uzsākts to īstenošanas pirmais posms laika periodā no 2020.gada 1.jūlija līdz 2020.gada 31.decembrim;
	+ termiņu, līdz kuram Valsts ieņēmumu dienests veic pirmo automātisko informācijas apmaiņu par ziņojamām pārrobežu shēmām ar citu valstu kompetentajām iestādēm;
* nosaka, ka tirgojamu shēmu gadījumā, pirmā periodiskā ziņojuma sniegšanas termiņš iestājas 2021.gada 30.aprīlī.

DAC6 noteikumos paredzēts informatīvo atsauci uz Eiropas Savienības direktīvām papildināt ar atsauci uz DACOVID. Savukārt CRS noteikumus paredzēts papildināt ar informatīvo atsauci uz Eiropas Savienības direktīvām, tajā ietverot arī atsauci uz DACOVID, jo šobrīd CRS noteikumos šādas atsauces nav bijušas ietvertas. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektos iekļautie grozījumi attieksies galvenokārt uz nodokļu maksātājiem, kuriem saskaņā ar normatīvo regulējumu noteikts pienākums sniegt informāciju par finanšu kontiem un ziņojamām pārrobežu shēmām. |
| 2. | Tiesiskā regulējuma ietekme uz tautsaimniecību un administratīvo slogu | Ietekme uz tautsaimniecību sagaidāma nebūtiska, jo noteikumu projekti neparedz jaunu regulējumu, bet gan tikai pagarina informācijas sniegšanas un apmaiņas termiņu, kā rezultātā nodokļu administrācija saņems vēlāk informāciju, kura noderīga nodokļu nemaksāšanas riska izvērtēšanai.Kopumā ieguvums tautsaimniecībai būs pozitīvs, jo noteikumu projekti ļaus visām iesaistītajām pusēm koncentrēt vairāk resursu Covid-19 krīzes izraisīto seku mazināšanai. Tādējādi noteikumu projekti veicinās arī ekonomikas procesu atjaunošanos.Administratīvais slogs samazināsies:* nodokļu maksātājiem, uz kuriem attiecas pienākums sniegt informāciju par finanšu kontiem un ziņojamām pārrobežu shēmām, minētās informācijas tālākai automātiskai apmaiņai ar citu valstu kompetentām iestādēm, ņemot vērā, ka būs iespēja šo informāciju sniegt Valsts ieņēmumu dienestam vēlāk;
* Valsts ieņēmumu dienestam, jo līdz informācijas sniegšanas uzsākšanai mazināsies slogs, kas saistīts ar regulējuma izpildi, tajā skaitā, konsultējot nodokļu maksātājus.
 |
| 3. | Administratīvo izmaksu monetārs novērtējums | Administratīvo izmaksu samazinājuma monetāro novērtējumu nav iespējams noteikt, jo nav precīzi zināms subjektu skaits, uz kuriem attieksies Noteikumu projekti, kā arī nav zināmas izmaksas, kādas rodas katram no attiecīgajiem nodokļu maksātājiem. Ņemot vērā, ka administratīvais slogs samazināsies, privātpersonām neradīsies izmaksas, kas pārsniegtu Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 25.punktā minēto summu. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Padomes 2020.gada 24.jūnija Direktīva (ES) 2020/876, ar ko groza Direktīvu 2011/16/ES, lai risinātu steidzamo nepieciešamību Covid-19 pandēmijas dēļ atlikt konkrētus termiņus informācijas iesniegšanai un apmaiņai nodokļu jomā. |
| 2. | Citas starptautiskās saistības | Latvijai ir saistoša Konvencija par savstarpējo administratīvo palīdzību nodokļu jomā (turpmāk – Konvencija), kuras 6.pants paredz automātisko informācijas apmaiņu attiecībā uz savstarpējas vienošanās ceļā noteiktiem gadījumiem un saskaņā ar savstarpējas vienošanās ceļā noteiktām procedūrām. Ņemot vērā Konvencijas regulējumu, detalizēta kārtība informācijas apmaiņai tiek noteikta kompetento iestāžu (Latvijas gadījumā – finanšu ministrs vai tā pilnvarotā persona) vienošanās. Pamatojoties uz šādu vienošanos, notiek automātiskā informācijas apmaiņa par finanšu kontiem ar trešajām valstīm. Sekretariāta funkcijas šai informācijas apmaiņai pilda Ekonomiskās sadarbības un attīstības organizācija (turpmāk – OECD). OECD sagatavoja formu dokumentam, kuru valstis, kas plāno pagarināt informācijas apmaiņas par finanšu kontiem termiņus, kompetentās iestādes var iesniegt OECD, tādējādi nodrošinot daudzpusēju kompetento iestāžu vienošanos par termiņa pagarinājumu starp valstīm, kuras iesniegs OECD dokumentu ar paziņojumu par termiņa pagarinājumu. Ņemot vērā minēto, Latvijas kompetentā iestāde nosūtīs attiecīgu paziņojumu OECD, lai nodrošinātu vienošanos ar trešo valstu kompetentām iestādēm par informācijas apmaiņas par finanšu kontiem termiņa pagarināšanu.  |
| 3. | Cita informācija | Nav. |

|  |
| --- |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Padomes 2020.gada 24.jūnija Direktīva (ES) 2020/876, ar ko groza Direktīvu 2011/16/ES, lai risinātu steidzamo nepieciešamību Covid-19 pandēmijas dēļ atlikt konkrētus termiņus informācijas iesniegšanai un apmaiņai nodokļu jomā. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| DACOVID 1.pantā ietvertā direktīvas 27.a panta pirmā daļa | DAC6 noteikumu projekta 1.punktā ietvertais noteikumu 35.punkta grozījums. | Direktīvas prasības pārņemtas pilnībā. | Noteikumu projekta vienība neparedz stingrākas prasības nekā direktīvā. |
| DACOVID 1.pantā ietvertā direktīvas 27.a panta otrās daļas a) punkts | DAC6 noteikumu projekta 2.punktā ietvertais noteikumu 36.punkta grozījums. | Direktīvas prasības pārņemtas pilnībā. | Noteikumu projekta vienība neparedz stingrākas prasības nekā direktīvā. |
| DACOVID 1.pantā ietvertā direktīvas 27.a panta otrās daļas b) punkts | DAC6 noteikumu projekta 3.punktā ietvertais noteikumu 39.punkts. | Direktīvas prasības pārņemtas pilnībā. | Noteikumu projekta vienība neparedz stingrākas prasības nekā direktīvā. |
| DACOVID 1.pantā ietvertā direktīvas 27.a panta otrās daļas c) punkts | DAC6 noteikumu projekta 3.punktā ietvertais noteikumu 40.punkts. | Direktīvas prasības pārņemtas pilnībā. | Noteikumu projekta vienība neparedz stingrākas prasības nekā direktīvā. |
| DACOVID 1.pantā ietvertā direktīvas 27.a panta trešā daļa | CRS noteikumu projekta 1.punktā ietvertais noteikumu 80.punkts. | Direktīvas prasības pārņemtas pilnībā. | Noteikumu projekta vienība neparedz stingrākas prasības nekā direktīvā. |
| DACOVID 1.pantā ietvertais direktīvas 27.b pants | Norma pēc būtības nav paredzēta pārņemšanai. | Direktīvas prasības pārņemtas pilnībā. | Noteikumu projekta vienība neparedz stingrākas prasības nekā direktīvā. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Valstīm ir piešķirta rīcības brīvība ieviest vai neieviest Padomes 2020.gada 24.jūnija Direktīvu (ES) 2020/876, ar ko groza Direktīvu 2011/16/ES, lai risinātu steidzamo nepieciešamību Covid-19 pandēmijas dēļ atlikt konkrētus termiņus informācijas iesniegšanai un apmaiņai nodokļu jomā. Uz minēto norāda gan DACOVID 1.pantā ietvertā direktīvas 27.a panta pirmā daļa, gan apstāklis, ka DACOVID nav ietverta norma attiecībā uz laika periodu, līdz kuram tā ir jāievieš. Tika izmantota rīcības brīvība ieviest DACOVID, lai atvieglotu administratīvo slogu nodokļu maksātājiem, ļaujot vairāk resursu novirzīt Covid-19 seku pārvarēšanai, kā arī ņemot vērā citus šīs anotācijas I sadaļas 1.punktā minētos apsvērumus. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekti šo jomu neskar. |
| Cita informācija | Nav. |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Noteikumu projekti šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Nepieciešama tūlītēja rīcība un risinājuma steidzama ieviešana, lai mazinātu Covid-19 infekcijas radītās krīzes sekas, līdz ar to īpašas sabiedrības līdzdalības aktivitātes netika veiktas. |
| 2. | Sabiedrības līdzdalība projekta izstrādē | Noteikumu projekti pēc to pieņemšanas tiks publicēti Latvijas Republikas oficiālajā izdevumā "Latvijas Vēstnesis". |
| 3. | Sabiedrības līdzdalības rezultāti | Nav attiecināms. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VID. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekti nemaina iesaistīto institūciju kompetenci un funkcijas.Noteikumu projekti neparedz veidot jaunas institūcijas, reorganizēt vai likvidēt esošās institūcijas.Noteikumu projektu izpilde tiks nodrošināta esošo cilvēkresursu un finanšu resursu ietvaros. |
| 3. | Cita informācija | Nav. |

Finanšu ministrs J.Reirs

Auziņš, 67083919

Roberts.Auzins@fm.gov.lv